Dghi gan tamaddit mgal n tirra n tmazight s tlatiniyt. Nekren id “V” (gh) d tirra id tar “e”, gen asif. Widdegh ghalen is da ssidiren tamazight, maka da tt-neqqan !
TIRRA S TUTLAYT TAMAZIΓT— July 6, 2014 1 197
Ku tikkelt g kecmeY neY saggreY s kra g yisemlan ittinin i yiYfawen-nnsen nwis gan imaziYen ar i-tneqqa tasa s wanect-nnaY d iḍrisen d yimagraden isawalen Yef tmaziYt maca s tirra d tutlayin yaḍnin lumen taerabt d tefransist.
Ad d-nessektey nwis winna izizzilen tutlayin-a s snat ayd igan tamaddit seg wahli msasan ad nYen adren i tutlayt tamaziYt g wakal-nnes bbin tazzla n wawal amaziY g yimawen n yimazYawalen.
G tnila-a, is ur nYiy ad nessumu widdeY d tiddeY tturunin s tutlayin yaḍnin Yur yicenga n tutlayt-nneY tigellint ? Maymi da ttarun anect-nnaY d tirra ? MaY allig ur illi neY idrus kigan mayed digsen ikkaten anfa g tirra s tmaziYt?
Nitni ayd iYiyen ad aY-d-raren tiriritin-nnsen mek tent-lan; nekwni nenurez ad fken tuttriwin zund ti i yiYfawen-nnsen seg wass neY iḍ g ran ad asin imruten-nnsen neY ad uten inasiwen n yiselkimen-nnsen. Maca widda degsen irYan qad aY-d-yini nwis ur ta Yiyen YimaziYen ad ttaran tutlayt-nnsen neY ad tt-Yren.
Awal-a Yures amur axatar n tidet maca da d-inezzeY wayeḍ iYwban igan mimek nettegga ad niYiy ad nettara ar neqqar tamaziYt.
Nessen nwis gant tirra yat temyurt ittasi ufgan, ar ttyasay s tigi izdin; kud ttazzlant tirra zzuYurent-d tiYri. Kud tettgidiy tiYri teslala-d tirra: Imki aha imki as ttaYent tirra ar tettaY tYuri. Ar nettarem azizzel n tirra seg uyedda aY-inmalan zund izlan, iwaliwen ddernin, ineYmisen, tinfas, tineẓẓra…atg
Addag llant tirra da ttettrent taYuri s nettisin nakez mayed d-ugment d mayed nn-ira bab-nnsent ; s tYuri, da nettafa ad nestey ayenna nra nger s uyenna nugi: Aya ayd igan azYan d-issiriwen tirra d tYuriwin yaḍnin.
Is ur llint tirra acku tella tawda n uzeggal g yisekkilen d wubuy n yiwaliwen d unegzi n umawal?
Tuttra-a da tetteggwey imeYnasen d tmeYnasin n Umussu Adelsan AmaziY isulen ur ta Yiyen ad zdun imik i timawit nisin idd nitni d nitenti ayd nn-iqqen ussudu n tirra timaziYin d usnefli-nnsent ad nn-gulunt agdud neY amata diges. Nitni diY ayd nn-iqqen usebYes n tYuri n tmaziYt d ussiley n wawal d usnulfu n yimyura d yinaẓuren.
Tella yat temnaṭ yaḍen itteqqlen s twuri n widda d tidda ranin tudert i tmaziYt, ayd tt-igan d asuYel neY igem seg tutlayin yaḍnin: akw tutlayin da d-suYulent tussniwin d yidelsen ilan azal; awd tamaziYt tnurez g yimyura-nnes d temyura-nnes ad d-awin tussna d yiwaliwen d tektiwin seg tneglizit d tyabanit, d taerabt d teibrit d teṣbenyulit d mayed igen tutlayt g umaḍal. Maca tella tmukrist n tussna n tutlayin-nnaY, ihi iqqen-aY-nn ad nettelmad tutlayin yaḍnin s nettizmir ad nernu afud i tinneY. Imki as nYiy ad neffeY gar aswir g nn-nezrey tutlayt-nneY d yidles-nneY d tussniwin-nneY.
IYuda ad nettara tutlayin yaḍnin maca yuf-t ad nezzwur tinneY – Yas mek ur tt-nri g tudert- ad ur tatem teftu s tattut d yicki.
Eumar DERWIC
TiYermatin g 01 Mayyu 2964 (13/05/2014)
Amawal:
Isemlan (asmel): site; imagraden (amagrad): article; inaẓuren (anaẓur) : artiste ; lumen: surtout; tutlayt : langue ; zmer : pouvoir ; imyura (amyaru): écrivain, producteur d’écrit ; tiriritin (tiririt) : réponse ; imruten (imru) : stylo ; irem : essai ; tinfas (tanfust) : conte ; asuYel : traduction ; idelsen (idles) : culture) ; atem : être marginal ; aswir : niveau ; tattut : oubli
1 Comment
-
July 9, 2014 at 09:37
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn kab_Latn kab_Latn kab_Latn fra_Latn unk eng_Latn